APSTIPRINĀTS

2014.gada 29. augusta

Ar Daugavpils novada pašvaldības

Izpilddirektores rīkojumu Nr.254-r

**Kārtība, kādā iesniedzami dokumenti Daugavpils novada domei par dzīvojamās mājas pārvadīšanas tiesību nodošanu**

Izdota saskaņā ar Latvijas Republikas likuma "Par valsts un pašvaldību dzīvojamo māju

privatizāciju" 50., 51. pantu

1. Pēc dzīvokļu īpašnieku kopsapulces lēmuma „Par daudzdzīvokļu dzīvojamās mājas, tai funkcionāli nepieciešamā zemes gabala pārņemšanu pārvaldīšanā” pieņemšanas 10 (desmit) darba dienu laikā Daugavpils novada domes Pašvaldības īpašuma nodaļā ir jāiesniedz sekojoši dokumenti:
	1. Dzīvojamo māju dzīvokļu īpašnieku pilnvarotai personai:
		1. pieteikumu par dzīvojamās mājas pārvaldīšanas tiesību pārņemšanu (paraugs – pielikums Nr.1);
		2. dzīvojamās mājas dzīvokļu īpašnieku kopsapulces protokolu (kopiju) par dzīvojamās mājas pārvaldīšanas tiesību pārņemšanu (paraugs – pielikums Nr.2) vai protokolu par balsošanas rezultātiem, ja dzīvokļu īpašnieku lēmums pieņemts, nesasaucot dzīvokļu īpašnieku kopsapulci;
		3. dokumentus par visu dzīvokļu īpašnieku uzaicināšanu uz kopsapulci vai par uzaicināšanu balsot, pieņemot lēmumu bez kopsapulces sasaukšanas (dzīvokļu īpašnieku un/vai ģimenes locekļu saraksts ar viņu parakstiem par uzaicinājumu saņemšanu vai pasta paziņojums par sūtījuma nosūtīšanu);
		4. pilnvaru kopijas par to personu pārstāvības tiesībām, kuras kopsapulcē pārstāv dzīvokļu īpašniekus;
		5. dokuments, kas apliecina, ka uz kopsapulci uzaicināts Daugavpils novada domes pārstāvis, ja mājā ir neprivatizēti pašvaldības dzīvokļi, kā arī dzīvokļi, kas nodoti īpašumā līdz dzīvojamās mājas privatizācijai;
		6. dzīvokļu īpašnieku savstarpējā līguma par kopīpašuma pārvaldīšanu un apsaimniekošanu kopiju (paraugs - pielikums Nr.3);
		7. sabiedrības reģistrācijas apliecība (apliecināta kopija);
		8. sabiedrības statūti (apliecināta kopija);
		9. fiziskas personas pārvaldnieka dzīves apraksts (Curriculum Vitae).
	2. Daugavpils novada pašvaldības pagasta pārvaldēm, kuru valdījumā atrodas Daugavpils novada pašvaldības nekustamais īpašums (dzīvojamā māja ar piesaistītajiem zemes gabaliem un saimniecības ēkām):
		1. zemesgrāmatas apliecības kopija uz nekustamo īpašumu;
		2. zemesgrāmatas apliecības kopiju uz dzīvojamā mājā esošajiem dzīvokļu īpašumiem;
		3. zemes robežu plāna kopija;
		4. būves tehniskās inventarizācijas lietas kopiju;
		5. izziņu par dzīvojamā mājā deklarētajām personām (paraugs – pielikums Nr.4);
		6. izziņu par dzīvojamā mājās mājas uzkrājuma fondu EUR (paraugs – pielikums Nr.5);
		7. dzīvojamās mājas uzturēšanas un apsaimniekošanas darbu plānotā ieņēmumu un izdevumu tāmes tekošajam gadam.
	3. Minētajiem dokumentiem jābūt izstrādātiem un noformētiem atbilstoši Dokumentu juridiskā spēka likuma un Ministru kabineta 2010.gada 28. septembra noteikumu Nr.916 “Dokumentu izstrādāšanas un noformēšanas kārtība” prasībām (visiem dokumentiem, kas sastāda vairāk kā vienu lapu, ir jābūt cauršūtiem, visu dokumentu kopijām ir jābūt apliecinātām ar dzīvokļu īpašnieku pilnvaroto personu parakstu u.tt.).
2. Daugavpils novada domes Pašvaldības īpašuma nodaļa:
	1. izvērtē iesniegto dokumentu atbilstību „Dzīvokļu īpašuma likuma” un likuma „Par valsts un pašvaldību dzīvojamo māju privatizāciju” 51.panta prasībām un sagatavo Daugavpils novada domes lēmuma projektu par dzīvojamās mājas nodošanu dzīvokļu īpašnieku pārvaldīšanā un apsaimniekošanā.
	2. pēc Domes lēmuma pieņemšanas, Pašvaldības īpašuma nodaļa
		1. trīs darba dienu laikā sagatavo Daugavpils novada pašvaldības izpilddirektores rīkojuma projektu par dzīvojamās mājas nodošanas komisijas izveidošanu;
		2. desmit darba dienu laikā sagatavo aktu par nekustamā īpašuma nodošanu dzīvokļu īpašnieku pārvaldīšanā un apsaimniekošanā, kuru apstiprina Daugavpils novada pašvaldības izpilddirektore. Aktu sastāda 3 (trīs) identiskos eksemplāros, no kuriem vienu eksemplāru iesniedz dzīvokļu īpašnieku pilnvarotai personai, otro eksemplāru pagasta pārvaldei un trešo eksemplāru Pašvaldības īpašuma nodaļai.
3. Pagasta pārvaldes (ja dzīvojamajā mājā ir kaut viens neprivatizēts objekts) pēc Daugavpils novada domes lēmuma pieņemšanas vienojas ar sabiedrību vai pilnvaroto personu par dzīvojamās mājas neprivatizēto objektu turpmākās pārvaldīšanas un apsaimniekošanas kārtību;
4. Līdzšinējais pārvaldnieks nodod sabiedrībai vai pilnvarotai personai neizlietotos mājas pārvaldīšanas un apsaimniekošanas līdzekļus ne vēlāk kā divu nedēļu laika no akta parakstīšanas dienas;
5. Ar akta parakstīšanu tiek izbeigtas pagasta pārvaldes valdījuma tiesības uz nekustamo īpašumu.